पाएं अपने शहर की ताज़ा ख़बरें और फ्री ई-पेपरडाउनलोड करें
फिरोजपुर. सब्जी मंडी में मंगलवार सुबह दो दुकानदारों के बीच खूनी संघर्ष हो गया, जिसमें एक की मौत हो गई, जबकि दूसरा गंभीर रूप से जख्मी हो गया। मृतक अशोक कुमार के बेटे लवनीत कुमार के बयान पर थाना सिटी पुलिस ने रोशन लाल, उसके दो बेटों सुनील उर्फ गोरा और कमल, उनके चचेरे भाई टैनी के विरुद्ध हत्या का मामला दर्ज कर लिया है।
लवनीत कुमार ने आरोप लगाया कि उनके पास तरबूज बेचने के लिए एक किसान आया, लेकिन रोशन लाल के बेटे जबरदस्ती किसान की गाड़ी को अपनी दुकान की ओर ले गए। जब उन्होंने विरोध किया तो रोशन लाल ने अपने दो बेटों व भतीजे के साथ अशोक कुमार पर बेसबॉल व लोहे की रॉड से हमला कर उसे जख्मी कर दिया। उसे जब सिविल अस्पताल लाया गया तो वहां से उसकी गंभीर हालत को देखते हुए फरीदकोट रैफर कर दिया गया, लेकिन बीच रास्ते में उसने दम तोड़ दिया। सभी आरोपी फरार बताए जा रहे हैं।
10 साल जेल में बिताकर आया था
अशोक कुमार अपने भाई का कत्ल करने के आरोप में दस वर्ष की सजा काट कर कुछ समय पहले केन्द्रीय जेल फिरोजपुर से रिहा होकर आया था। प्रत्यक्षदर्शियों ने बताया कि कई दिनों से इन दोनों दुकानदारों के बीच विवाद चल रहा था। एएसआई नवीन कुमार ने बताया कि आरोपियों को जल्द ही गिरफ्तार कर लिया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn